smcproject/ml-wiki-sentences huggingface dataset:
ജാവ റൺടൈം എൻവയോൺമെൻ്റ് (ജെആർഇ) സാധാരണയായി ലാപ്‌ടോപ്പുകളിലും ഡെസ്‌ക്‌ടോപ്പുകളിലും ഇൻസ്റ്റാൾ ചെയ്യപ്പെടുന്നു, ഇത് പേഴ്‌സണൽ കമ്പ്യൂട്ടറുകളുടെ പ്രബലമായ ജാവ എൺവയൺമെന്റാക്കി മാറ്റുന്നു.
കൂടാതെ, ഫീച്ചർ ഫോണുകളും ആദ്യകാല സ്മാർട്ട്‌ഫോണുകളും ഉൾപ്പെടെയുള്ള മൊബൈൽ ഫോണുകൾ, ജാവ പ്ലാറ്റ്‌ഫോമിൻ്റെ മൈക്രോ എഡിഷൻ ടാർഗെറ്റുചെയ്‌ത് അപ്ലിക്കേഷനുകൾ പ്രവർത്തിപ്പിക്കുന്നതിന് രൂപകൽപ്പന ചെയ്‌തിരിക്കുന്ന ഒരു ജാവ വെർച്വൽ മെഷീൻ (ജെവിഎം) ഉപയോഗിച്ചാണ് വരുന്നത്.
മിക്ക സ്‌മാർട്ട്‌ഫോണുകളും ടാബ്‌ലെറ്റുകളും, പ്രത്യേകിച്ച് ആൻഡ്രോയിഡ് ഓപ്പറേറ്റിംഗ് സിസ്റ്റം ഉപയോഗിക്കുന്നവ, സാധാരണ ജാവ വെർച്വൽ മെഷീൻ (ജെവിഎം) സ്പെസിഫിക്കേഷനിൽ നിന്ന് അൽപ്പം വ്യത്യാസമുള്ള ഒരു ഓപ്പൺ സോഴ്‌സ് വെർച്വൽ മെഷീനിലൂടെ ജാവ ആപ്ലിക്കേഷനുകൾ പ്രവർത്തിപ്പിക്കുന്നു.
ഈ ആൻഡ്രോയിഡ് -നിർദ്ദിഷ്‌ട വെർച്വൽ മെഷീൻ ആൻഡ്രോയിഡ് ഇക്കോസിസ്റ്റത്തിന് അനുയോജ്യമായതാണ്, ഈ ഉപകരണങ്ങളിൽ ജാവ ആപ്പുകളുടെ എക്‌സിക്യൂഷൻ പ്രവർത്തനക്ഷമമാക്കുന്നു.
അവലംബം പുറത്തേക്കുള്ള കണ്ണികൾ വിക്കിവേഴ്സിറ്റിയിൽ Learning Java പറ്റിയുള്ള പഠന സാധനങ്ങൾ ലഭ്യമാണു് ഔദ്യോഗിക വെബ്സൈറ്റ് sun.com – Official developer site – Presentation by James Gosling about the origins of Java, from the JVM Languages Summit 2008 Java forums organization Java Introduction , May 14, 2014, Java77 Blog Java Services and Benefits Introduction , June 13, 2023, SAGIPL
ഫലകം:Integrated development environments ഫലകം:Oracle FOSS
ജാവ കാർഡ് ഇംഗ്ലീഷ് വിലാസം https://ml.wikipedia.org/wiki/Java_Card ജാവാ പ്ലാറ്റ്ഫോം പതിപ്പുകൾ ജാവ കാർഡ് ജാവ എംഇ (മൈക്രോ പതിപ്പ്) ജാവ എസ്ഇ (സ്റ്റാൻഡേർഡ് എഡിഷൻ) ജക്കാർട്ട ഇഇ (എൻ്റർപ്രൈസ് പതിപ്പ്) ജാവഎഫ്എക്സ് (ഒറാക്കിളിൻ്റെ JDK-ൽ 8 മുതൽ 10 വരെയുള്ള പതിപ്പുകൾ ബണ്ടിൽ ചെയ്‌തിരിക്കുന്നു, എന്നാൽ 11 മുതൽ പ്രത്യേകം ബണ്ടിൽ ചെയ്തിരിക്കുന്നു) പേഴ്സണൽ ജാവ (നിർത്തലാക്കി) ക സ തി
ജാവ അധിഷ്‌ഠിത ആപ്ലിക്കേഷനുകൾ (ആപ്‌ലെറ്റുകൾ) സ്‌മാർട്ട് കാർഡുകളിൽ സുരക്ഷിതമായി പ്രവർത്തിപ്പിക്കാൻ അനുവദിക്കുന്ന ഒരു സോഫ്റ്റ്‌വെയർ സാങ്കേതികവിദ്യയാണ് ജാവ കാർഡ് .
ചെറിയ മെമ്മറി ഉപകരണങ്ങളിൽ സെക്യൂർ എലമെൻ്റുകൾക്ക് (SE) അനുയോജ്യമായ ജാവ പ്രോഗ്രാമിംഗിൻ്റെ ഒരു പ്രത്യേക രൂപമാണിത്.
പരിമിതമായ മെമ്മറിയുടെ കാര്യക്ഷമമായ ഉപയോഗത്തിൽ ശ്രദ്ധ കേന്ദ്രീകരിച്ച് ക്രെഡിറ്റ് കാർഡ് ഇടപാടുകൾ പോലുള്ള സുരക്ഷിതമായ ആപ്ലിക്കേഷനുകളുടെ വികസനം ഇത് സാധ്യമാക്കുന്നു.
യഥാർത്ഥത്തിൽ സ്‌മാർട്ട് കാർഡുകളിൽ കണ്ടെത്തിയ സുരക്ഷിത ഘടകങ്ങൾ, നീക്കം ചെയ്യാവുന്ന ടോക്കണുകൾക്കപ്പുറത്തേക്ക് വികസിച്ചു, ഇപ്പോൾ ഉപകരണ ബോർഡുകളിൽ നേരിട്ട് ഉൾച്ചേർത്തിരിക്കുന്നു അല്ലെങ്കിൽ മെച്ചപ്പെടുത്തിയ സുരക്ഷയ്ക്കായി പൊതു-ഉദ്ദേശ്യ ചിപ്പുകളിലേക്ക് സംയോജിപ്പിച്ചിരിക്കുന്നു.
അത്തരം സുരക്ഷിത ഘടകങ്ങൾക്കായി രൂപകൽപ്പന ചെയ്‌തിരിക്കുന്ന സാങ്കേതികവിദ്യയായ ജാവ കാർഡ്, ഹാർഡ്‌വെയർ വ്യതിയാനങ്ങളെയും സങ്കീർണതകളെയും മറികടക്കാൻ സഹായിക്കുന്നു, ജാവയിൽ എഴുതിയിരിക്കുന്ന കോഡ് വിവിധ നടപ്പാക്കലുകളിലുടനീളം പോർട്ടബിൾ ആയി തുടരുന്നുവെന്ന് ഉറപ്പാക്കുന്നു.
എംബെഡ്ഡഡായ, സുരക്ഷിത ഘടകങ്ങളുള്ള ഉപകരണങ്ങളുടെ വൈവിധ്യമാർന്ന ശ്രേണിയിലുടനീളം സ്ഥിരവും സുരക്ഷിതവുമായ ആപ്ലിക്കേഷൻ വിന്യാസം ഇത് സുഗമമാക്കുന്നു.
എംബഡഡ് ഉപകരണങ്ങൾക്കായി ലക്ഷ്യമിടുന്ന ജാവ പ്ലാറ്റ്‌ഫോമുകളിൽ ഏറ്റവും ചെറിയതാണ് ജാവ കാർഡ്.
ജാവ കാർഡ് ഉപയോക്താക്കൾക്ക് ഉപകരണങ്ങൾ പ്രോഗ്രാം ചെയ്യാനും അവ ആപ്ലിക്കേഷൻ നിർദ്ദിഷ്ടമാക്കാനുമുള്ള കഴിവ് നൽകുന്നു.
വിവിധ വിപണികളിൽ ഇത് വ്യാപകമായി ഉപയോഗിക്കപ്പെടുന്നു: സിം കാർഡുകൾക്കും എംബെഡ്ഡഡ് സിമ്മിനുമുള്ള വയർലെസ് ടെലികമ്മ്യൂണിക്കേഷൻസ്, ബാങ്കിംഗ് കാർഡുകൾക്കുള്ളിലെ പേയ്‌മെൻ്റ് കൂടാതെ എൻഎഫ്സി(NFC) മൊബൈൽ പേയ്‌മെൻ്റ്, ഐഡൻ്റിറ്റി കാർഡുകൾ, ഹെൽത്ത് കെയർ കാർഡുകൾ, പാസ്‌പോർട്ടുകൾ എന്നിവയ്ക്കായി.
ഗേറ്റ്‌വേകൾ പോലുള്ള നിരവധി ഐഒടി ഉൽപ്പന്നങ്ങളും ക്ലൗഡ് സേവനവുമായുള്ള ആശയവിനിമയം സുരക്ഷിതമാക്കാൻ ജാവ കാർഡ് അടിസ്ഥാനമാക്കിയുള്ള ഉൽപ്പന്നങ്ങൾ ഉപയോഗിക്കുന്നു.
1996-ൽ ഷ്ലംബർഗർ(Schlumberger)-ൻ്റെ കാർഡ് ഡിവിഷനാണ് ആദ്യത്തെ ജാവ കാർഡ് അവതരിപ്പിച്ചത്, അത് പിന്നീട് ജെംപ്ല്സു(Gemplus)മായി ലയിച്ച് ജെമാൾട്ടോ(Gemalto) രൂപീകരിച്ചു.
ജാവ കാർഡ് ഉൽപ്പന്നങ്ങൾ സൺ മൈക്രോസിസ്റ്റംസിൻ്റെ (പിന്നീട് ഒറാക്കിൾ കോർപ്പറേഷൻ്റെ അനുബന്ധ സ്ഥാപനമായ) സ്പെസിഫിക്കേഷനുകളെ അടിസ്ഥാനമാക്കിയുള്ളതാണ്.
കാർഡിലെ ആപ്ലിക്കേഷനുകളുടെ സുരക്ഷിതമായ മാനേജ്മെൻ്റിനായി (ഡൗൺലോഡ്, ഇൻസ്റ്റാളേഷൻ, വ്യക്തിഗതമാക്കൽ, ഇല്ലാതാക്കൽ മുതലായ) നിരവധി ജാവ കാർഡ് ഉൽപ്പന്നങ്ങളും ഗ്ലോബൽ പ്ലാറ്റ്ഫോം സ്പെസിഫിക്കേഷനുകളെ ആശ്രയിക്കുന്നു.
ജാവ കാർഡ് സാങ്കേതികവിദ്യയുടെ പ്രധാന ഡിസൈൻ ലക്ഷ്യങ്ങൾ പോർട്ടബിലിറ്റി, സെക്യൂരിറ്റി, ബാക്ക്വേർഡ് കോംപാറ്റിബിലിറ്റി എന്നിവയാണ്.
പോർട്ടബിലിറ്റി
ഒരു ജാവ ആപ്‌ലെറ്റ് വ്യത്യസ്‌ത കമ്പ്യൂട്ടറുകളിൽ പ്രവർത്തിക്കുന്നതുപോലെ, ഒരേ ജാവ കാർഡ് ആപ്‌ലെറ്റിനെ വ്യത്യസ്‌ത സ്‌മാർട്ട് കാർഡുകളിൽ പ്രവർത്തിപ്പിക്കാൻ അനുവദിക്കുന്ന ഒരു സാധാരണ സ്‌മാർട്ട് കാർഡ് കമ്പ്യൂട്ടിംഗ് പരിതസ്ഥിതിയെ നിർവചിക്കാൻ ജാവ കാർഡ് ലക്ഷ്യമിടുന്നു.
ജാവയിൽ, സ്മാർട്ട് കാർഡ് ആപ്ലിക്കേഷനുകൾ ജാവ കാർഡ് വെർച്വൽ മെഷീൻ എന്ന് വിളിക്കുന്ന ഒരു വെർച്ച്വൽ മെഷീൻ ഉപയോഗിക്കുന്നു, കൂടാതെ സ്മാർട്ട് കാർഡ് വ്യതിയാനങ്ങളിൽ നിന്ന് ആപ്ലെറ്റുകളെ സംരക്ഷിക്കുന്ന ഒരു സ്റ്റാൻഡേർഡ് റൺടൈം ലൈബ്രറിയും ഉണ്ട്.
എന്നിരുന്നാലും, മെമ്മറി സൈസ്, പെർഫോമൻസ്, കമ്മ്യൂണിക്കേഷൻ പ്രോട്ടോക്കോളുകൾക്കും ക്രിപ്റ്റോഗ്രാഫിക് അൽഗോരിതങ്ങൾക്കുമുള്ള റൺടൈം സപ്പോർട്ട് എന്നിവയിലെ പരിമിതികൾ കാരണം പോർട്ടബിലിറ്റിയിലെ വെല്ലുവിളികൾ ഉയർന്നുവരുന്നു.
സ്മാർട്ട് കാർഡുകളിൽ സംഭരിച്ചിരിക്കുന്ന സെൻസിറ്റീവ് വിവരങ്ങൾ സുരക്ഷിതമാക്കുന്നതിനാണ് ജാവ കാർഡ് സാങ്കേതികവിദ്യ ആദ്യം വികസിപ്പിച്ചെടുത്തത്.
ഈ സാങ്കേതികവിദ്യയുടെ വിവിധ വശങ്ങളാൽ സുരക്ഷ നിർണ്ണയിക്കപ്പെടുന്നു: ഡാറ്റ എൻക്യാപ്സുലേഷൻ
ആപ്ലിക്കേഷനിൽ ഡാറ്റ സംഭരിക്കപ്പെടുന്നു, കൂടാതെ ജാവ കാർഡ് ആപ്ലിക്കേഷനുകൾ അടിസ്ഥാനപരമായ ഓപ്പറേറ്റിംഗ് സിസ്റ്റത്തിൽ നിന്നും ഹാർഡ്‌വെയറിൽ നിന്നും വേറിട്ട് ഒരു ഒറ്റപ്പെട്ട പരിതസ്ഥിതിയിൽ (ജാവ കാർഡ് വിഎം) നടപ്പിലാക്കുന്നു.
ആപ്ലെറ്റ് ഫയർവാൾ
മറ്റ് ജാവ വിഎമ്മുകളിൽ നിന്ന് വ്യത്യസ്തമായി, ഒരു ജാവ കാർഡ് വിഎം സാധാരണയായി നിരവധി ആപ്ലിക്കേഷനുകൾ കൈകാര്യം ചെയ്യുന്നു, ഓരോന്നും സെൻസിറ്റീവ് ഡാറ്റ നിയന്ത്രിക്കുന്നു.
അതിനാൽ ഒരു ആപ്‌ലെറ്റിൻ്റെ മറ്റൊരു ആപ്‌ലെറ്റിലേക്കുള്ള ഡാറ്റ ഘടകങ്ങളുടെ ആക്‌സസ് നിയന്ത്രിക്കുകയും പരിശോധിക്കുകയും ചെയ്യുന്ന ഒരു ആപ്‌ലെറ്റ് ഫയർവാൾ ഉപയോഗിച്ച് വ്യത്യസ്‌ത ആപ്ലിക്കേഷനുകൾ പരസ്പരം വേർതിരിക്കുന്നു.
ജാവനീസ് ഭാഷ
ഇന്തോനേഷ്യയിലെ മദ്ധ്യ-കിഴക്കൻ ജാവയിലെ ജനങ്ങളുടെ ഭാഷയാണ് ജാവനീസ് ( Javanese / dʒ ɑː v ə ˈ n iː z / ( ꦧꦱꦗꦮ , basa Jawa ; Javanese pronunciation: [bɔsɔ dʒɔwɔ ] ) (colloquially known as ꦕꦫꦗꦮ , cara Jawa ; Javanese pronunciation: [tjɔrɔ dʒɔwɔ ] ) 9.8 കോടിയോളം ആളുകളുടെ മാതൃഭാഷയാണിത് ഇത് ഇന്തോനേഷ്യയിലെ ജൻസംഖ്യയുടെ 42 ശതമാനത്തോളം വരും.
മലേഷ്യ , സിംഗപ്പൂർ എന്നിവിടങ്ങളിലും ഈ ഭാഷ സംസാരിക്കുന്ന ആളുകൾ താമസിക്കുന്നുണ്ട്.
ആസ്റ്റ്രോനേഷ്യൻ ഭാഷാഗോത്രത്തിലെ മലയോ-പോളിനേഷ്യൻ ഭാഷയായ ഇതിന് സമീപപ്രദേശങ്ങളിലെ ഭാഷകളായ സുൺഡനീസ് , മഡുരീസ് , ബാലിനീസ് എന്നിവയുമായി ബന്ധമുണ്ട്.
ജാവനീസ് സംസാരിക്കുന്ന മിക്ക ആളുകളും ഇന്തോനേഷ്യനും സംസാരിക്കുന്നവരാണ്.
ജാവനീസ് എഴുതുന്നത് പ്രാദേശികമായി അക്ഷര ജാവ ( Aksara Jawa ꦲꦏ꧀ꦱꦫ ꦗꦮ aksara jawa ) എന്നറിയപ്പെടുന്ന ജാവനീസ് ലിപി , ലത്തിൻ ലിപി എന്നിവ ഉപയോഗിച്ചാണ്.
ബ്രഹ്മി ലിപി , പല്ലവ ലിപി , കവി ലിപി എന്നിവയിൽനിന്നും ഉരുത്തിരിഞ്ഞതാണ് ജാവനീസ് ലിപി.
ഗോപിനാഥ് ബോർദോളോയി ഇംഗ്ലീഷ് വിലാസം https://ml.wikipedia.org/wiki/Gopinath_Bordoloi
ലോകപ്രിയ ഗോപിനാഥ് ബോർദോളോയി (गोपीनाथ बोरदोलोई 1890 ജൂൺ 6 – 1950) ഗാന്ധിയൻ ആദർശങ്ങളിൽ വിശ്വസിച്ചിരുന്ന ഇന്ത്യൻ സ്വാതന്ത്ര്യ സമരസേനാനിയായിരുന്നു.
അസമിലെ ആദ്യത്തെ മുഖ്യമന്ത്രിയായിരുന്ന അദ്ദേഹത്തിന്‌ 1999-ൽ ഭാരതരത്നം പുരസ്കാരം ലഭിച്ചു.
ഗുവഹാത്തിയിലെ കോട്ടൺ കൊളീജിയറ്റ് സ്കൂൾ, കൽക്കത്തയിലെ സ്കോട്ടിഷ് ചർച്ച് കോളേജ്(1911, ബി.എ), കൽക്കത്ത യൂണിവേഴ്സിറ്റി(1914 എം.എ, 1915 ബി.എൽ) എന്നിവിടങ്ങളിലായാണ്‌ അദ്ദേഹം വിദ്യാഭ്യാസം പൂർത്തിയാക്കിയത്.
ഗോഹാട്ടിയിലെ സോണാറാം ഹൈസ്കൂളിൽ പ്രധാനാധ്യാപകനായി ജോലിയാരംഭിച്ച അദ്ദേഹം താമസിയാതെ വക്കീൽ ജോലിയാരംഭിച്ചു സ്വാതന്ത്ര്യ സമരം
ലാലാ ലജ്‌പത്റായിയുടെ ആധ്യക്ഷത്തിൽ നടന്ന 1920-ലെ കൽക്കത്ത കോൺഗ്രസ് സമ്മേളനത്തിൽ പങ്കെടുത്ത അദ്ദേഹം ഗാന്ധിജിയുടെ ആഹ്വാനമനുസരിച്ച് വക്കീൽ ജോലി ഉപേക്ഷിച്ചു ദേശീയപ്രസ്ഥാനത്തിൽ സജീവപ്രവർത്തകനായി.
1938-ൽ ആസാം ലെജിസ്ലേറ്റീവ് അസംബ്ലിയിൽ മുഖ്യമന്ത്രിയായെങ്കിലും 1939-ൽ കോൺഗ്രസ് ഹൈകമാന്റിന്റെ നിർദ്ദേശമനുസരിച്ച് രാജിവച്ചു.
1946-ൽ ഭരണഘടനാനിർമ്മാണസഭയിലേക്ക് തെരഞ്ഞെടുക്കപ്പെട്ടു.
ഗോഹാട്ടി യൂണിവേർസിറ്റി(1948) ആസ്സാം അഗ്രിക്കൾച്ചറൽ കോളേജ്, ആസാം മെഡിക്കൽ കോളേജ്, ആസാം വെറ്റിറനറി കോളേജ് എന്നിവ സ്ഥാപിക്കാൻ മുൻ‌കൈയെടുത്തത് ഗോപിനാഥ് ബോർദോളോയിയാണ്‌.
പുരസ്കാരങ്ങൾ 1999 ഭാരത രത്നം (മരണാനന്തരം) അവലംബം ↑ Gopinath Bordoloi, mapsofindia.com  ശേഖരിച്ച തീയതി 01 ജൂൺ 2010 ↑ Patriots, Vandemataram.com ശേഖരിച്ച തീയതി 01 ജൂൺ 2010 ↑ ↑ Gopinath Bordoloi , Indian Freedom Fighter, indianetzone.com ശേഖരിച്ച തീയതി 01 ജൂൺ 2010 ↑ rediff.com ശേഖരിച്ച തീയതി 01 ജൂൺ 2010
ഗോപിനാഥ് മുതുകാട് ഇംഗ്ലീഷ് വിലാസം https://ml.wikipedia.org/wiki/Gopinath_Muthukad
ആധുനിക ജാലവിദ്യാരംഗത്ത് ഏറെ ശ്രദ്ധേയനായ ഒരു ജാലവിദ്യക്കാരനാണ്‌ ഗോപിനാഥ് മുതുകാട് .
1964 ഏപ്രിൽ പത്താം തീയതി മലപ്പുറം ജില്ലയിലെ കവളമുക്കട്ടയിൽ കവണഞ്ചേരി കുഞ്ഞുണ്ണിനായരുടേയും മുതുകാട് ദേവകിയമ്മയുടെയും മകനായി ജനിച്ചു.
പത്താമത്തെ വയസു മുതൽ മാജിക്ക് പരിശീലനം ആരംഭിച്ചു.
മഞ്ചേരി എൻ.എസ്സ്.
കോളേജിൽ നിന്നു ഗണിതശാസ്തത്തിൽ ബിരുദം നേടി തുടർന്ന് എൽ എൽ ബി പഠനം തുടങ്ങിയെങ്കിലും മാജിക്കിനോടുള്ള ആവേശം മൂലം പഠനം ഉപേക്ഷിച്ചു ഈ രംഗത്ത് നിലയുറപ്പിച്ചു,1985 മുതൽ പ്രൊഫഷണൽ മാജിക് രംഗത്ത് സജീവ സാന്നിധ്യം.
1996-ൽ ഏഷ്യയിലെ ആദ്യത്തെ മാജിക് അക്കാദമി സ്ഥാപിച്ചു,അക്കാദമിയുടെ എക്സിക്യുട്ടിവ് ഡയരക്ടർ ആയി പ്രവർത്തിച്ചു വരുന്നു .
നിലമ്പൂർ ആസ്ഥാനമാക്കി മുതുകാട് മാജിക്കൽ എന്റർടെയ്നേഴ് സ് എന്ന പേരിൽ ഒരു മാജിക്ക് ട്രൂപ്പിനു രൂപം കൊടുത്തു.
ഇന്ത്യയിലും വിദേശത്തുമായി നിരവധി വേദികളിൽ പരിപാടികൾ അവതരിപ്പിച്ചു വരുന്നു.
മാജിക്കിനെ ആധുനികവൽക്കരിച്ചതിനും ഈ രംഗത്ത് ഒട്ടേറെ പുതുമകൾ സൃഷ്ടിച്ചതിനും ലോകമാന്ത്രിക സംഘടനയായ ഇന്റർനാഷണൽ ബ്രദർഹുഡ് ഓഫ് മെജിഷ്യൻസിന്റ വിശിഷ്ടാംഗീകാരവും മറ്റു നിരവധി പുരസ്കാരങ്ങളും ലഭിച്ചട്ടുണ്ട്.2002-ൽ വിസ്മയ ഭാരത യാത്ര 2004-ൽ ഗാന്ധി മന്ത്ര ,2007-ൽ വിസ്മയ് സ്വരാജ് യാത്ര ,2010-ൽ മിഷൻഇന്ത്യ  തുടങ്ങിയ സന്ദേശ ഭാരത യാത്രകൾ നടത്തി.
പുരസ്കാരങ്ങൾ ലോകമാന്ത്രിക സംഘടനയായ ഇന്റർനാഷണൽ ബ്രദർഹുഡ് ഓഫ് മെജിഷ്യൻസിന്റ വിശിഷ്ടാംഗീകാരം കേരള സംഗീതനാടക അക്കാദമി പുരസ്കാരം (1995) ഇന്റർനാഷണൽ മാജിക് സ്റ്റാർ,പാരീസ്  (1999) പ്രതിഭാ പ്രണാമം,ഗവണ്മെന്റ് ഓഫ് കേരള (2000) അവാർഡ്‌ ഓഫ് എക്സലൻസ് ,ഗവണ്മെന്റ് ഓഫ് ഒമാൻ (2001) മാജിക്കിനെ ജനകീയ കലയായി വളർത്തിയതിനും മാന്ത്രിക കലാ രംഗത്തുള്ള പ്രവർത്തനങ്ങളുടെ സമഗ്ര സംഭാവനക്കും മാജിക്കിലെ ഓസ്കാർ എന്നറിയപ്പെടുന്ന ഇന്റർനാഷണൽ മെർലിൻ അവാർഡ്‌ (2011)(International Magicians Society,USA) കേരള സംഗീത നാടക അക്കാദമിയുടെ ഫെല്ലോഷിപ്പ്(2017) പ്രഥമ കേരളശ്രീ പുരസ്കാരം (2022) അവതാരകൻ
വ്യത്യസ്ത മാജിക്കൽ പ്രോഗ്രാമുകളുമായി ചാനലുകളിൽ അവതാരകനായിട്ടുണ്ട്.
മാജികുകളെ കൂടാതെയുള്ള മറ്റു പരിപാടികളുടെ അവതാരകനായും മജീഷ്യൻ മുതുകാട് പ്രത്യക്ഷപ്പെടുന്നുണ്ട്.
കൈരളി ചാനലിൽ കുട്ടികളുമായിയുള്ള ടോക് ഷോ നടത്തിയിരുന്നു.
നിലവിൽ മീഡിയാവൺ ടിവിയിൽ മലർവാടി ലിറ്റിൽ സ്കോളർ ‍ എന്ന ക്വിസ് പ്രോഗ്രാമിൻറെ ആങ്കറാണ്.
സംസ്ഥാന തലത്തിൽ നിന്ന് തെരഞ്ഞെടുക്കപ്പെട്ട വിദ്യാർഥികൾക്കായി നടത്തുന്ന  വൈജ്‍ഞാനിക മത്സരമാണ് ലിറ്റിൽ സ്കോളർ.
ചോദ്യോത്തരത്തോടൊപ്പം വിഷയങ്ങളുമായി ബന്ധപ്പെട്ട മാജികും കഥകളുമെല്ലാം ചേർന്നാണ് അവതരണം.
പ്രമാണം:Muthukad.
PNG മലർവാടി ലിറ്റിൽ സ്കോളർ ക്വിസ് മത്സരം ഗോപിനാഥ് മുതുകാട് അവതരിപ്പിക്കുന്നു മാജിക് പ്ലാനെറ്റ്
കുട്ടികൾക്ക്‌ വിനോദത്തോടൊപ്പം വിജ്‌ഞാനവും പകർന്നു നൽകാൻ തിരുവനന്തപുരത്ത് ആരംഭിച്ച കേന്ദ്രമാണ് മാജിക് പ്ലാനെറ്റ്.
ഈഫ്‌ യൂ ഡോണ്ട്‌ ബിലീവ്‌ ഇൻ മാജിക്‌ യു വിൽ നെവർ ഫൈൻഡ്‌ ഇറ്റ്‌ ...
ഇതാണ്‌ കിൻഫ്രായിലെ മാജിക്‌ പ്ലാനെറ്റിലെ സ്വാഗതവാക്യം.
കേരളത്തിലെ ആദ്യ മാജിക്‌ അക്കാദമി തിരുവനന്തപുരത്ത്‌ തുടങ്ങിയതും‌ മജീഷ്യൻ ഗോപിനാഥ്‌ മുതുകാടിന്റെ ശ്രമഫലമായിട്ടാണ്‌ വിമർശനങ്ങൾ
2008-ആമാണ്ടിൽ ഗോപിനാഥ് മുതുകാടിന്റെ ശിക്ഷണത്തിൽ, ചലച്ചിത്രനടൻ മോഹൻലാൽ ബേണിങ് ഇല്ല്യൂഷൻ എന്ന ജാലവിദ്യാപ്രകടനം നടത്താനൊരുങ്ങിയിരുന്നു.
എന്നാൽ ഈ പ്രകടനം അപകടം പിടിച്ചതാണെന്ന്കേരളത്തിലെ മറ്റൊരു മാന്ത്രികൻ വിമർശിച്ചിരുന്നു .
ഇതേത്തുടർന്ന് ഈ പ്രകടനത്തിൽ നിന്നും മോഹൻലാൽ പിന്മാറുകയും ചെയ്തു.
അവലംബം പുസ്തകങ്ങൾ ഓർമകളുടെ മാന്ത്രികസ്പർശം (ആത്മകഥ ) മാജിക് മാജിക് മാജിക് എന്ത് എങ്ങനെ വാഴകുന്നം ഇന്ദ്രജാല കഥകൾ ഗണിതരാമന്റെ കുസൃതികൾ ഈ കഥയിലുമൊണ്ടൊരു മാജിക് ഗോപിനാഥ് മുതുകാട് ഒരു പരിപാടിക്കിടയിൽ പുറത്തേക്കുള്ള കണ്ണികൾ Gopinath Muthukad എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗോപിനാഥ് മുതുകാടിന്റെ ഔദ്യോഗിക വെബ്ബ് സൈറ്റ്
ഗോപിനാഥ് കവിരാജ്
സംസ്കൃത തന്ത്ര പണ്ഡിതനും ഇന്തോളജിസ്റ്റും ചിന്തകനുമായിരിന്നു ഗോപിനാഥ് കവിരാജ് (महामहोपाध्याय श्री गोपीनाथ कविराज))(1887-1976).
വാരാണസി ഗവർമെന്റ് സംസ്കൃത കോളേജ് പ്രിൻസിപ്പാൾ ആയി സേവനമനുഷ്ടിച്ചിട്ടുണ്ട്.
കേന്ദ്ര സാഹിത്യ അക്കാദമി അവാർഡ് (1964), പത്മവിഭൂഷൺ (1964), കേന്ദ്ര സാഹിത്യ അക്കാദമി ഫെല്ലോഷിപ്പ് (1971) എന്നീ ബഹുമതികൾ ലഭിച്ചിട്ടുണ്ട്.
ഇന്നത്തെ ബംഗ്ലാദേശിന്റെ തലസ്ഥാനമായ ധാക്കയിലെ ധാമ്രായി എന്ന ഗ്രാമത്തിൽ 1987 സപ്തംബർ 7 ന് ഗോപിനാഥ് ജനിച്ചു.
ധാമ്രായിയിലും ധാക്കയിലുമായിരിന്നു പ്രാഥമിക വിദ്യാഭ്യാസം.
ബാഗ്ച്ചി എന്നായിരിന്നു കുടുംബനാമം.
കവിരാജ് എന്ന ബഹുമതി പേരിനൊപ്പം ചേർക്കപ്പെട്ടതാണ്.
1906 ൽ ജെയ്പൂരിലെക്ക് താമസം മാറിയ ഗോപിനാഥ് ജയ്പൂർ മഹാരാജാ കോളേജിൽ നിന്നും ബി.എ. ബിരുദം നേടി.
പിന്നീട് അലഹബാദ് സർവ്വകലാശാലയിൽ നിന്നും ബിരുദാനന്തരബിരുദവും നേടി.
ഗോപിനാഥിൻറെ വിദ്യാഭ്യാസത്തിൻറെ അവസാനഘട്ടം വാരാണസി ഗവർമെന്റ് സംസ്കൃത കോളേജിൽ ആയിരിന്നു.
1914 മുതൽ 1920 വരെ അവിടെ ഒരു ലൈബ്രേറിയൻ ആയി പ്രവർത്തിച്ചു.
ഈ കാലയളവിലാണ് അദ്ദേഹത്തിന് തന്ത്രയിൽ ഗവേഷണം ചെയ്യാൻ അവസരം ലഭിച്ചത്.
1924 ൽ ഗോപിനാഥ് കവിരാജ് വാരാണസി ഗവർമെന്റ് സംസ്കൃത കോളേജിൻറെ പ്രിൻസിപ്പാൾ ആയി.
1936 ഔദ്യോഗിക ജീവിതത്തിൽനിന്നും വിരമിച്ച ഗോപിനാഥ് പിന്നീടുള്ള ജീവിതം പഠനങ്ങൾക്കും ഗവേഷണങ്ങൾക്കും നീക്കിവച്ചു.
1900 ൽ ബംഗാളിലെ ഒരു സംസ്കൃത പാരമ്പര്യമുള്ള കുടുംബത്തിൽ നിന്നും കുസുമം കുമാരിയെ വിവാഹം ചെയ്തു.
1976 ജൂൺ 12 ന് വാരണാസിയിൽ വച്ച് ഗോപിനാഥ് കവിരാജ് അന്തരിച്ചു.
കൃതികൾ ഭാരതീയ സംസ്കൃതിയും സാധനയും താന്ത്രിക് സാധനയും സിദ്ധാന്തവും താന്ത്രിക് സാഹിത്യം ശ്രീകൃഷ്ണ വചനങ്ങൾ പത്രാവലി അവലംബം ↑ ↑ http://sahitya-akademi.gov.in/sahitya-akademi/fellows/fellows_and_honorary_fellows2.jsp
ഗോപിനാഥ് പിള്ള ഇംഗ്ലീഷ് വിലാസം https://ml.wikipedia.org/wiki/Gopinath_Pillai
സിങ്കപ്പൂരിലെ , ഇന്ത്യൻ വംശജനായ ഒരു നയതന്ത്ര വിദഗ്ദ്ധനും വ്യവസായിയും ആണ് ഗോപിനാഥ് പിള്ള .
സിങ്കപ്പൂർ സർക്കാറിന്റെ അംബാസിഡർ-അറ്റ്-ലാർജ് ആണ് അദ്ദേഹം.
ഭാരത സർക്കാർ , 2012-ൽ രാജ്യത്തെ നാലാമത്തെ ഉയർന്ന സിവിലിയൻ ബഹുമതി ആയ പദ്മശ്രീ നൽകി അദ്ദേഹത്തെ ആദരിച്ചു അധിക വായനയ്ക്ക് പുറത്തേക്കുള്ള കണ്ണികൾ അവലംബം
ഗോപിനാഥ് സാഹ ഇംഗ്ലീഷ് വിലാസം https://ml.wikipedia.org/wiki/Gopinath_Saha ഗോപിനാഥ് സാഹ
ബംഗാളിൽ നിന്നുമുള്ള ഒരു ഇന്ത്യൻ സ്വാതന്ത്ര്യ സമര സേനാനിയും വിപ്ലവകാരിയുമായിരുന്നു ഗോപിനാഥ് സാഹ (1906 - 1924).
ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷൻ എന്ന സംഘടനയിലെ അംഗമായിരുന്നു.
1924 ജനുവരി 12 - ന് വിപ്ലവപ്രസ്ഥാനങ്ങൾക്കെതിരെ പ്രവർത്തിച്ചിരുന്നവരുടെ നേതാവും കൽക്കട്ട പോലീസിന്റെ രഹസ്യാന്വേഷണ വിഭാഗത്തിന്റെ തലവനുമായിരുന്ന ചാൾസ് ടെഗർട്ടിനെ വധിക്കാൻ ശ്രമിക്കുകയുണ്ടായി.
എന്നാൽ അബദ്ധത്തിൽ അവിടെ വ്യാപാരത്തിനായി എത്തിയിരുന്ന മറ്റൊരു സിവിൽ ഉദ്യോഗസ്ഥനായ ഏണസ്റ്റ് ഡേയെ വധിക്കുകയും ചാൾസ് ടെഗെർട്ട് രക്ഷപ്പെടുകയും ചെയ്തു.
ഇതിനെത്തുടർന്ന് പോലീസുകാർ സാഹയെ അറസ്റ്റ് ചെയ്തു.
ശേഷം 1924 മാർച്ചിൽ ഗോപിനാഥ് സാഹയെ വധശിക്ഷയ്ക്ക് വിധേയനാക്കുകയും ചെയ്തു.
പശ്ചിമ ബംഗാളിലെ നാദിയ ജില്ലയിലെ ശാന്തിപൂരിലെ ബാഘൻചരയിലായിരുന്നു ഗോപിനാഥ് സാഹ ജനിച്ചത്.
അവലംബം Revolutionary Movement in India during 1920s and 1930s Archived 2012-06-29 at the Wayback Machine .
Retrieved on 25 May 2008.
ഗോപി‌പൂർ, കപൂർത്തല
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ഗോപി‌പൂർ.
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഗോപി‌പൂർ, കപൂർത്തല സ്ഥിതിചെയ്യുന്നത്.
ഗോപി‌പൂർ, കപൂർത്തല വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ഗോപി‌പൂർ, കപൂർത്തല ൽ 199 വീടുകൾ ഉണ്ട്.
ആകെ ജനസംഖ്യ 1075 ആണ്.
ഇതിൽ 600 പുരുഷന്മാരും 475 സ്ത്രീകളും ഉൾപ്പെടുന്നു.
ഗോപി‌പൂർ, കപൂർത്തല ലെ സാക്ഷരതാ നിരക്ക് 71.44 ശതമാനമാണ്.
ഗോപി‌പൂർ, കപൂർത്തല ലെ 6 വയസ്സിനു താഴെയുള്ള കുട്ടികളുടെ എണ്ണം 86 ആണ്.
ഇത് ഗോപി‌പൂർ, കപൂർത്തല ലെ ആകെ ജനസംഖ്യയുടെ 8 ശതമാനമാണ്.
ഇതിൽ 355 പുരുഷന്മാരും 23 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 98.15 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 34.92 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഗോപി‌പൂർ, കപൂർത്തല ലെ 195  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 199 - - ജനസംഖ്യ 1075 600 475 കുട്ടികൾ (0-6) 86 54 32 പട്ടികജാതി 195 112 83 പട്ടിക വർഗ്ഗം 0 0 0 സാക്ഷരത 71.44 % 60.03 % 39.97 % ആകെ ജോലിക്കാർ 378 355 23 ജീവിതവരുമാനമുള്ള ജോലിക്കാർ 371 355 16 താത്കാലിക തൊഴിലെടുക്കുന്നവർ 132 122 10 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
ഗോപിനാഥ ക്ഷേത്രം, ഉത്തരാഖണ്ഡ് ഗോപിനാഥ ക്ഷേത്രം
ഇന്ത്യയിലെ ഉത്തരാഖണ്ഡ് സംസ്ഥാനത്തിലെ ചമോലി ജില്ലയിലെ ഗോപേശ്വരിൽ സ്ഥിതി ചെയ്യുന്ന ഒരു ഹിന്ദു ക്ഷേത്രമാണ് ഗോപിനാഥ് ക്ഷേത്രം .
ഇപ്പോൾ ഗോപേശ്വർ പട്ടണത്തിന്റെ ഭാഗമായ ഗോപേശ്വർ ഗ്രാമത്തിലാണ് ഗോപിനാഥ ക്ഷേത്രം.
ശിവന് സമർപ്പിച്ചിരിക്കുന്ന ഒരു പുരാതന ക്ഷേത്രമാണ് ഗോപിനാഥ് ക്ഷേത്രം.
വാസ്തുവിദ്യയാൽ വ്യതിരിക്തമായ ഈ ക്ഷേത്രത്തിന് മുകളിൽ ഒരു താഴികക്കുടവും 30 ചതുരശ്ര അടി ശ്രീകോവിലുമുണ്ട് , 24 കവാടങ്ങളിലൂടെ പ്രവേശിക്കാം.
ക്ഷേത്രത്തിന് ചുറ്റുമുള്ള തകർന്ന പ്രതിമകളുടെ അവശിഷ്ടങ്ങൾ പുരാതന കാലത്ത് ഇവിടെ മറ്റ് നിരവധി ക്ഷേത്രങ്ങൾ ഉണ്ടായിരുന്നതായി സൂചിപ്പിക്കുന്നു.
ക്ഷേത്രത്തിന്റെ  മുറ്റത്ത് 5 മീറ്റർ ഉയരമുള്ള ഒരു ത്രിശൂലമുണ്ട്, അത് പന്ത്രണ്ടാം നൂറ്റാണ്ടിലേതാണ്, അത് അഷ്ടധാതു കൊണ്ട് നിർമ്മിച്ചതാണ്.
പതിമൂന്നാം നൂറ്റാണ്ടിൽ ഇവിടെ ഭരിച്ചിരുന്ന നേപ്പാളിലെ രാജാവായ അനേകമല്ലയെ സ്തുതിക്കുന്ന ലിഖിതങ്ങൾ അതിൽ ഉണ്ട്.
പിൽക്കാലത്തു ദേവനാഗരിയിൽ എഴുതപ്പെട്ട നാലു ലിഖിതങ്ങളിൽ മൂന്നെണ്ണത്തിന്റെ  വ്യഖ്യാനം ഇനിയും മനസ്സിലാക്കാനുണ്ട്.
കാമദേവനെ കൊല്ലാൻ ശിവൻ തന്റെ  ത്രിശൂലം എറിഞ്ഞപ്പോൾ അത് ഇവിടെയെത്തിയെന്നാണ് ഐതിഹ്യം.
ത്രിശൂലത്തിന്റെ  ലോഹം ഇപ്പോഴും കാലാവസ്ഥയെ അതിജീവിച്ച്  യാതൊരുമാറ്റവുമില്ലാത്ത അവസ്ഥയിലാണ്.
ഇത് ഒരു അത്ഭുതമാണ്.
ഈ ത്രിശൂലം ശാരീരിക ശക്തിയാൽ ചലിപ്പിക്കാനാവില്ലെന്ന് വിശ്വസിക്കപ്പെടുന്നു.
ഭഗവാൻ  ശ്രീകൃഷ്ണന്റെ രാസലീലകളെക്കുറിച്ച് കാണണം എന്നാഗ്രഹിച്ചും ഭഗവാന്റെ ഓടക്കുഴലിൽ ആകൃഷ്ടനായും  ശിവൻ ഒരു ഗോപിയായി രൂപാന്തരം പ്രാപിച്ച് വൃന്ദാവനത്തിലെ രാസലീലാതടങ്ങളിൽ പ്രവേശിച്ചു.
രാധയുടെയും മറ്റ് ഗോപിമാരുടെയും ഇടയിൽ രാസലീയയിൽ മുഴുകി.
എന്നാൽ ഭഗവാൻ കൃഷ്ണൻ ശിവനെ തിരിച്ചറിയുകയും 'മഹാരാജ് ഗോപേശ്വർ' എന്ന് വിളിക്കുകയും ചെയ്തു.
ബാഹ്യ ലിങ്കുകൾ ഗോപിനാഥ ക്ഷേത്രം (ശിവ ക്ഷേത്രം) (अंग्रेज़ी)
ഗോപിനാഥ് കർത്താ
കൊളാജൻ ,  റൈബോന്യൂക്ലിയേസ്   എന്നീ  സുപ്രധാന  പ്രോട്ടീനുകളുടെ   ത്രിമാനഘടന നിരൂപിച്ചെടുക്കുന്നതിൽ   നിർണായക പങ്കു വഹിച്ച കേരളീയനായ  ഇന്ത്യൻ ശാസ്ത്രജ്ഞനാണ്  ഗോപിനാഥ് കർത്താ (26 ജനവരി 1927- 18 ജൂൺ1984) .
ജനനം,വിദ്യാഭ്യാസം
ആലപ്പുഴ ജില്ലയിൽ   ഉൾപെട്ട ചേർത്തലയിലെ കോവിലകത്ത് വീട്ടിൽ  1927 ജനവരി 26-നാണ്  ഗോപിനാഥ്  കർത്താ ജനിച്ചത് .
അച്ഛൻ നീലകണ്ഠൻ കർത്താ  അഭിഭാഷകനായിരുന്നു.
അമ്മ ഭാഗീരഥിക്കുഞ്ഞമ്മ  അധ്യാപികയായിരുന്ന   ആലപ്പുഴയിലെ  സനാതനധർമ ഹൈസ്കൂളിൽത്തന്നേയായിരുന്നു ഗോപിനാഥിൻറെ സ്കൂൾ വിദ്യാഭ്യാസം.
ഇൻറർമീഡിയറ്റ് തിരുവനന്തപുരത്തുള്ള മഹാരാജാസ് കോളേജിലും ഗണിതവും ഭൗതികശാസ്ത്രവും ഐച്ഛിക വിഷയങ്ങളായെടുത്ത്   ബിഎസ്സി (ഓണേഴ്സ്) മദ്രാസ് ക്രിസ്ത്യൻ കോളെജിലും പൂർത്തിയാക്കി.
തുടർന്ന്  ഗണിതത്തിലും ഭൗതികശാസ്ത്രത്തിലും ബിരുദാനന്തര ബിരുദങ്ങളും കരസ്ഥമാക്കിയ ശേഷം ബാംഗളുരിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലെ ഫിസിക്സ്  ഡിപാർട്ടുമെൻറിൽ ജി.എൻ. രാമചന്ദ്രൻറെ കീഴിൽ     ഗവേഷണവിദ്യാർഥിയായി ചേർന്നു.
1953-ൽ പി.എച്.ഡി. ബിരുദം നേടി.
കേംബ്രിജ് യൂണിവേഴ്സിറ്റിയുടെ ഭാഗമായ   കാവൻഡിഷ് ലാബറട്ടറിയിൽ ഒരു വർഷം  ചെലവിട്ടശേഷം 1955-ൽ ഗോപിനാഥ്, ഓട്ടവ ആസ്ഥാനമായുള്ള  കനഡയിലെ നാഷണൽ റിസർച് കൗൺസിലിൽ ഗവേഷകനായി ചേർന്നു.
1959-ൽ  ന്യൂയോർക്കിലെ ബ്രുക്ലിൻ പോളിടെക്നിക്കിൽ  പ്രഫസർ ഡേവിഡ് ഹാർകറുടെ ഗവേഷണഗ്രൂപ്പിൽ  അംഗമായി.
പിന്നീട്  ഹാർകറോടൊപ്പം   ഗോപിനാഥും  ന്യുയോർക്  പ്രവിശ്യയുടെ  വടക്കൻ മേഖലയിലുള്ള  ബഫലോയിലെ റോസ്വെൽ പാർക് മെമോറിയൽ ഇൻസ്റ്റിറ്റ്യൂട്ടിലേക്ക്  മാറുകയും   മരണം വരെ (1984) അവിടെ സേവനം അനുഷ്ഠിക്കുകയും ചെയ്തു.
1984  ജൂൺ പതിനെട്ടിന് ഹൃദയാഘാതം മൂലം നിര്യാതനായി.
പ്രൊഫസർ  ജി.എൻ.രാമചന്ദ്രൻറെ മേൽനോട്ടത്തിൽ   കെമിക്കൽ ക്രിസ്റ്റലോഗ്രഫി  ആയിരുന്നു ഗോപിനാഥിൻറെ ഗവേഷണ മേഖല.
എക്സ്-റേ ഡിഫ്രാക്ഷൻ എന്ന നൂതന സാങ്കേതികവിദ്യ  ഉപയോഗിച്ച്  തന്മാത്രകളുടെ ത്രിമാന ഘടന നിർണയിക്കുന്ന  പ്രക്രിയ .
രാസസംയുക്തങ്ങളിൽ നിന്നു തുടങ്ങിയ ഗോപിനാഥിൻറെ  ഗവേഷണം    സങ്കീർണമായ ഓർഗാനിക് തന്മാത്രകളിലേക്കും  പിന്നീട്  അതിലും സങ്കീർണവും ബൃഹത്തുമായ  ജൈവതന്മാത്രകളിലേക്കും  വികസിച്ചു.
ബേറിയം ക്ലോറേറ്റ് മോണോഹൈഡ്രേറ്റ്
ബേറിയം ക്ലോറേറ്റ് മോണോഹൈഡ്രേറ്റ്  ( Ba ( ClO 3 ) 2 ⋅ H 2 O {\displaystyle {\ce {Ba(ClO3)2.
H2O}}} )എന്ന രാസസംയുക്തത്തിൻറെ  പരലുകൾ  എക്സേ-റേ ഡിഫ്രാക്ഷനു  വിധേയമാക്കി, അതിലൂടെ ലഭിച്ച വിവരങ്ങളുപയോഗിച്ച്  ഗോപീനാഥ്  ആ തന്മാത്രയുടെ ഘടന നിരൂപിച്ചെടുത്തു.
ഇന്ത്യയിൽ ഇതാദ്യമായിട്ടായിരുന്നു  ഒരു രാസസംയുക്തത്തിൻറെ  ക്രിസ്റ്റൽ ഘടന നിർണയിക്കപ്പെടുന്നത്.
ഈ ഗവേഷണ പ്രബന്ധത്തിൻറെ അടിസ്ഥാനത്തിൽ  അദ്ദേഹത്തിന്  മദ്രാസ്  യൂണിവഴ്സിറ്റി പി.എച്.ഡി ബരുദം  നൽകി , .
കൊളാജൻ  ട്രിപിൾ ഹെലിക്സ് റൈബോനൂക്ലിയേസ് എ മോറെലിൻ
ഇതേയവസരത്തിൽ ടെർപീൻ വർഗത്തിൽപ്പെട്ട മോറെലിൻ  ( C 33 H 36 O 7 {\displaystyle {\ce {C33H36O7}}} )  എന്ന സങ്കീർണമായ രാസസംയുക്തത്തെക്കുറിച്ചുള്ള  പഠനങ്ങൾ  ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലെ ബയോകെമിസ്ട്രി വിഭാഗത്തിൽ നടന്നു കൊണ്ടിരിക്കയായിരുന്നു.
ഇരവി (ചികിരി) മരത്തിൻറെ  കായ്കകളുടെ പുറന്തോടിൽ നിന്ന് വേർതിരിച്ചെടുക്കപ്പെട്ട മഞ്ഞ നിറത്തിലുള്ള  പരലുകളായിരുന്നു മോറെലിൻ.
ഈ  തന്മാത്രയുടെ ഘടന നിരൂപിച്ചെടുക്കാനുള്ള ഉദ്യമത്തിൽ  ഗോപിനാഥും  പങ്കു ചർന്നു.
എക്സ്റേ  ഡിഫ്രാക്ഷൻ പഠനങ്ങളിലൂടെ    മോറെലിൻ പരലിൻറെ യൂണിറ്റ്  സെൽ വോള്യം ഗോപിനാഥ്  ഗണിച്ചെടുത്തു .
മോറെലിൻറെ   തന്മാത്രാഭാരം രാസപ്രക്രിയകളിലൂടെ അനുമാനിച്ചെടുത്ത   476-490  എന്നതിൽ നിന്ന് വ്യത്യസ്തമായി   544 നോടടുത്തായിരിക്കണമെന്ന് രേഖപ്പെടുത്തി.
യൂണിറ്റ് സെൽ വോള്യം ഉപയോഗിച്ച്  തന്മാത്രാ ഭാരം ഗണിച്ചെടുക്കുന്ന ഈ സമീപനം ഇന്ത്യയിൽ ഇതാദ്യമായിട്ടായിരുന്നു.
കൊളാജൻ
1952-ൽ  മദ്രാസ് സർവകലാശാലയിലെ  ഫിസിക്സ്  വകുപ്പിൻറെ  തലവനായി  രാമചന്ദ്രൻ ചുമതലയേറ്റപ്പോൾ  അധികം താമസിയാതെ  പോസ്റ്റ് ഡോക്ടറൽ ഫെലോ ആയി ഗോപിനാഥും ഒപ്പം ചേർന്നു.
കൊളാജൻ തന്മാത്രയെക്കുറിച്ചുള്ള വിശദമായ പഠനങ്ങൾ   നടന്നത്  ഇക്കാലത്താണ് , .
കൊളാജൻ പ്രോട്ടീൻറെ മുപ്പിരിയൻ (ട്രിപിൾ ഹെലിക്സ്) ഘടന  തെളിയിച്ച രാമചന്ദ്രനും ഗോപിനാഥും  ലോകോത്തര  ഗവേഷകരുടെ പട്ടികയിൽ  ഇടം നേടി.
റൈബോന്യൂക്ലിയേസ് എ
ആർഎൻഎ തന്മാത്രകളെ  അതിവേഗം വിഘടിപ്പിക്കുന്ന എൻസൈം (രാസാഗ്നി) ആണ് റൈബോന്യൂക്ലിയേസ് എ.  സസ്തനികളുടെ പാൻക്രിയാസ് ഗ്രന്ഥിയിൽ ഉത്പാദിപ്പിക്കപ്പെടുന്ന  ഈ എൻസൈമിൽ 124 അമിനോആസിഡ്  കണ്ണികളുണ്ട്.
ഈ എൻസൈമിനെക്കുറിച്ചുള്ള പഠനങ്ങൾ   ഡേവിഡ് ഹാർകറുടെ ലാബറട്ടറിയിൽ നടന്നുകൊണ്ടിരിക്കേയാണ് ഗോപിനാഥ്   ആ ഗവേഷണസംഘത്തിൽ അംഗമായത്.
1967-ൽ  കർത്തയും,   ബെല്ലോയും   ഹാർകറും  ചേർന്ന്    റൈബോന്യൂക്ലിയേസ് എ യുടെ ത്രിമാന ഘടന  നിരൂപിച്ചെടുത്തു.
അവലംബം ↑ {{ cite journal }} : Check | doi= value ( help ) ↑ ↑ ↑ ↑ Kartha, G, Ph.D Thesis.
Madras University 1953 ↑ ↑ ↑ ↑ {{ cite journal }} : Check | doi= value ( help ) ↑ {{ cite journal }} : Check | doi= value ( help )
ഗോപിനാഥ് മുണ്ടെ ഇംഗ്ലീഷ് വിലാസം https://ml.wikipedia.org/wiki/Gopinath_Pandurang_Munde
ബി.ജെ.പിയുടെ മുതിർന്ന നേതാവും പതിനാറാം ലോക്സഭയിലെ ഗ്രാമവികസന വകുപ്പ് മന്ത്രിയുമായിരുന്നു ഗോപിനാഥ് മുണ്ടെ (12 ഡിസംബർ 1949-03 ജൂൺ 2014).
പഞ്ചായത്തീരാജ് , കുടിവെള്ളം, മാലിന്യനിർമാർജ്ജനം എന്നീ വകുപ്പുകളുടെ ചുമതലയാണ് അദ്ദേഹത്തിനുണ്ടായിരുന്നത്.
ബീഡ് ലോക്സഭാ മണ്ഡലത്തെ പ്രതിനിധീകരിച്ചിരുന്നു.
പതിനഞ്ചാം ലോക്സഭയിലെ പ്രതിപക്ഷ ഉപ നേതാവായിരുന്നു.
2014 ജൂൺ മൂന്നാം തിയതി ദില്ലിയിൽ വെച്ച് വാഹനാപകടത്തിൽ ഇദ്ദേഹം മരണമടഞ്ഞു.
മഹാരാഷ്ട്രയിലെ പറളിയിൽ ഒരു കർഷക കുടുംബത്തിൽ ജനിച്ചു.
കോമേഴ്സിൽ ബിരുദം നേടിയിട്ടുണ്ട്.
അഖില ഭാരതീയ വിദ്യാർത്ഥി പരിഷത്തിലൂടെ സജീവ രാഷ്ട്രീയത്തിലേക്കെത്തി.
അടിയന്തരാവസ്ഥയ്‌ക്കെതിരെയുള്ള സമരത്തിൽ സജീവമായി പങ്കെടുത്തു, നാസിക്ക് ജയിലിൽ തടവിലായി.
ഭാരതീയ ജനസംഘം സ്ഥാനാർത്ഥിയായി മത്സരിച്ചിരുന്നു.
ആർ.എസ്.എസ് നേതാവായി തിളങ്ങിയ മുണ്ടെ പൂനെ നഗരത്തിലെ ആർ.എസ്.എസ് ശാഖകളുടെ ചുമതലക്കാരനായും പ്രവർത്തിച്ചു.
യുവമോർച്ചാ സംസ്ഥാന പ്രസിഡന്റായിരുന്നു.
അഞ്ചുതവണ മഹാരാഷ്ട്രാ നിയമസഭയിൽ അംഗമായിരുന്നു.
1992 മുതൽ 95 വരെ മഹാരാഷ്ട്രാ നിയമസഭയിൽ പ്രതിപക്ഷ നേതാവായിരുന്നു.
95 മുതൽ 99 വരെ സംസ്ഥാന ഉപമുഖ്യമന്ത്രിയായും സേവനമനുഷ്ഠിച്ചു.
അന്തരിച്ച ബി.ജെ.പി.നേതാവ് പ്രമോദ് മഹാജന്റെ സഹോദരി പ്രദ്ന്യയാണ് ഭാര്യ.
മക്കൾ: പങ്കജ, പ്രീതം, യശശ്രീ.
മഹാരാഷ്ട്രാ നിയമസഭാംഗമാണ് പങ്കജ .
2014 ജൂൺ 3 -ന് രാവിലെ 7.20 നു ഡൽഹി എയർപോർട്ടിലേക്ക് പോകുന്ന വഴി റോഡ്‌ അപകടത്തിൽ അദ്ദേഹം മരണപ്പെട്ടു.
അവലംബം ↑ ↑ {{ cite web }} : Check date values in: | accessdate= ( help ) ↑
ടാർക്വിനി ഇംഗ്ലീഷ് വിലാസം https://ml.wikipedia.org/wiki/Tarquinia
ഒരു പ്രാചീന എട്രൂസ്കൻ നഗരമായിരുന്നു ടാർക്വിനി .
ഇപ്പോൾ ടാർക്വിനിയ എന്ന് അറിയപ്പെടുന്നു.
മധ്യ ഇറ്റലിയിൽ റോമിനു വടക്കുപടിഞ്ഞാറായി സ്ഥിതിചെയ്യുന്നു.
ബി.സി. 800 മുതലേ ഇവിടെ ജനവാസമുണ്ടായിരുന്നു എന്നാണ് കരുതിപ്പോരുന്നത്.
എട്രൂസ്കൻ ലീഗിന്റെ ആസ്ഥാനമായിരുന്നു ടാർക്വിനി എന്നും ഗ്രീസുമായി സാംസ്കാരികവും വാണിജ്യപരവുമായ ബന്ധം ഉണ്ടായിരുന്നു എന്നും വിശ്വസിക്കപ്പെടുന്നു.
ബി.സി. 2-ആം നൂറ്റാണ്ട് വരെ ടാർക്വിനി ഒരു പ്രബല നഗരമായി നിലനിന്നിരുന്നു.
ഏഴും ആറും നൂറ്റാണ്ടുകളിൽ ഈ നഗരം ഏറെ അഭിവൃദ്ധി പ്രാപിച്ചതായി കാണാം.
4-ആം നൂറ്റാണ്ടിൽ റോമുമായുണ്ടായ യുദ്ധങ്ങൾ ടാർക്വിനിയെ ദുർബലപ്പെടുത്തി.
ഇതോടെ ടാർക്വിനിയുടെ സ്വതന്ത്ര നിലനിൽപ്പ് ഇല്ലാതാവുകയും ഒരു റോമൻ നഗരമായി (ഫെഡറേറ്റഡ് സ്റ്റേറ്റ്) മാറുകയും ചെയ്തു.
6-ഉം 8-ഉം നൂറ്റാണ്ടുകളിലെ യുദ്ധങ്ങളെത്തുടർന്ന് ടാർക്വിനിയിലെ ജനങ്ങൾ സമീപത്തുള്ള കോർനെറ്റോ (Corneto) എന്ന പ്രദേശത്തേക്കുമാറി.
1920- ഓടെ ഈ സ്ഥലത്തിന് ടാർക്വിനിയ എന്ന പേരുണ്ടായി.
1930-കളിൽ ഇവിടെ നിരവധി പുരാവസ്തു പര്യവേക്ഷണങ്ങൾ നടന്നു.
സംസ്കാരാവശിഷ്ടം
എട്രൂസ്കൻ സംസ്കാരാവശിഷ്ടങ്ങളുടെ മികച്ച ഒരു മ്യൂസിയം ഇവിടെയുണ്ട്.
മ്യൂസിയം സ്ഥിതിചെയ്യുന്ന 15-ആം നൂറ്റാണ്ടിലെ വിറ്റലേഷി കൊട്ടാരം (Palazzo Vitelleschi) രണ്ടാം ലോകയുദ്ധത്തിലുണ്ടായ കേടുപാടുകൾ മാറ്റി പുതുക്കിപ്പണിതിരിക്കുന്നു.
ടാർക്വിനിയിൽ കണ്ടെത്തിയിട്ടുള്ള ശവകുടീരങ്ങളിൽ ആലേഖനം ചെയ്തിരിക്കുന്ന ചിത്രപ്പണികളിൽ നിന്നും പ്രാചീന ടാർക്വിനിയിലെ ജീവിതരീതികളെപ്പറ്റിയുള്ള വിവരങ്ങൾ ലഭ്യമാണ്.
അവലംബം പുറംകണ്ണികൾ http://www.offbeattravel.com/etruscan-italy-tarquinia.html http://www.answers.com/topic/tarquinia കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാർക്വിനി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടാർട്ടാറിക് അമ്ലം ഇംഗ്ലീഷ് വിലാസം https://ml.wikipedia.org/wiki/Tartaric_acid
ഘടനാപരമായി സാദൃശ്യമുള്ള രണ്ട് അസമമിത (asymmetric) കാർബൺ അണുക്കൾ ഉള്ള ഒരു ഡൈഹൈഡ്രോക്സി അമ്ലമാണ് ടാർട്ടാറിക്  അമ്ലം .
നാല് ഐസോമെട്രിക് രൂപങ്ങളിൽ സ്ഥിതിചെയ്യുന്നു.
(1) ഡെക്സ്ട്രോ, ഡി അഥവാ + അമ്ലം.